KENSINGTON TEMPLE: Hengen täyttämät yhteiskunnan vaikuttajat
COLIN DYE: PYHÄN HENGEN SUHTEET: -
HENGEN TÄYTTÄMÄT (YHTEISÖN) MUUTOKSENTEKIJÄT
Matt. 21:1―11 (33/38-käännös): "Ja kun he lähestyivät Jerusalemia -
ja saapuivat Beetfageen, Öljymäelle, silloin Jeesus lähetti kaksi opetuslasta
ja sanoi heille: 'Menkää kylään, joka on edessänne, niin te kohta löydätte -
aasintamman sidottuna ja varsan sen kanssa; -
päästäkää ne ja tuokaa minulle. Ja jos joku teille jotakin sanoo, -
niin vastatkaa: Herra tarvitsee niitä; ja kohta hän lähettää ne.'"
Kokeile parkkipaikalla. Ota avaimet ja istu autoon. "Herra tarvitsee autoa.
Kiitos paljon. Nostatko laukkuni?"
Jae 4: "Mutta tämä tapahtui, -
että kävisi toteen, mikä on puhuttu profeetan kautta, joka sanoo: -
'Sanokaa tytär Siionille: Katso, sinun kuninkaasi tulee sinulle hiljaisena -
ja ratsastaen aasilla, ikeenalaisen aasin varsalla.'"
Näet, että Jeesus tuntee Kirjoitukset.
Hän tarttuu niihin ja täyttää ne tarkoituksella.
Se ei tapahtunut sattumalta. Se oli harkittua. "Tuokaa minulle aasi."
Hän tarkoitti: "Minä olen Messias."
Jokainen, jolla oli silmät ja korvat, sanoisi: "Tämä on Messias.
Hän on tulossa Jerusalemiin." Luemme eteenpäin.
Jotkut tunnistivat Hänet. Alkoivat ylistää Psalmin 118 sanoin.
"Hoosianna, Daavidin poika. Siunattu Hän, joka tulee Herran nimeen.
Hoosianna korkeuksissa." Koko Jerusalem kysyi: "Kuka Hän on?"
He vastasivat: "Tämä on Jeesus, profeetta Galilean Nasaretista."
Ainakin he myönsivät, että Hän on profeetta.
Mutta hyvin harvat tunnustivat, että Hän on Messias.
Ja vain hetkeä myöhemmin ― luemme siitä Matt. 23:37:stä ―
Jeesus itkee Jerusalemin tähden: -
"Jerusalem, Jerusalem, -
sinä, joka tapat profeetat ja kivität ne, jotka ovat sinun tykösi lähetetyt, -
kuinka usein minä olenkaan tahtonut koota sinun lapsesi, -
niinkuin kana kokoaa poikansa siipien- sä alle! Mutta te ette ole tahtoneet."
He torjuivat Hänen kuninkuutensa.
Sen seurauksena Jerusalem kaatui seuraavan sukupolven aikana.
Temppeli tuhottiin. Jumala sanoi: -
"Olen ottanut Valtakunnan Israelilta -
ja antanut sen kansalle, joka tekee sen hedelmiä."
Kuulostaa kovalta, mutta j. 38: "Katso, 'teidän huoneenne on jäävä hyljätyksi'.
Sillä minä sanon teille: tästedes te ette näe minua, ennenkuin sanotte: -
'Siunattu olkoon hän, joka tulee Herran nimeen'." Tässä on toivoa.
Jumala sanoo: "Israelin taru ei ole loppu." Se on osin sokeutettu, -
että muut kansat voivat tulla sisään, mutta tulee aika, kun Israelin kansa, -
juutalaiskansa, sanoo: "Siunattu Hän, joka tulee Herran nimeen."
He näkevät Hänet. Ottavat vastaan Messiaansa. Ylistys! Niin on käyvä.
Jumalan valtakunnan salaisuuden mukaan valtakuntaa tarjottiin, -
mutta osa juutalaisista torjui sen.
Eivät kaikki! Opetuslapset olivat juutalaisia.
Jumala sanoo niille, jotka torjuivat: "Kerran vielä näette, kuka olen."
Mutta nyt valtakuntaa tarjotaan muualle.
Kun ovi sulkeutui juutalaisille, se avautui muille kansoille.
Ylistys Jumalalle! Emme ylpeile emmekä kerskaa: -
Jos meidät, villit oksat, voidaan oksastaa luonnolliseen öljypuuhun, -
kuinka paljon enemmän sitten luonnolliset oksat?
Nykyään enemmän juutalaisia tulee Jeshuan uskoon kuin ikinä historiassa.
Jumala liikkuu!
Tässä on johdanto valtakuntaan.
Mennään eteenpäin. Selvä väittämä Jeesuksen messiaudesta.
Väitetään, ettei Jeesus sanonut olevansa Messias.
Eivät tunne Sak. 9:9:ää tai Matt. 21:tä: Jeesus sanoi olevansa Messias.
Hänen tarjoamansa messiaus erosi heidän odottamastaan messiaudesta.
Yksi Jeesuksen työn suuri ihme oli, -
että Hän otti väärät käsitykset messiaudesta -
ja muovasi ne uudelleen Raamattua, Vanhaa testamenttia, vastaaviksi.
Kuningas tulee ― ei ulkoisin vallan ja sotilasmahdin osoituksin, -
vaan aasilla ratsastaen nöyränä, majesteettisena, -
kuten Graham Kendrick lauloi. "Tulee kunnian Kuninkaana".
Siihen oli syy. Jumala ei pakota valtakuntaansa kenenkään ylle.
Vaikka Hänet torjuttiin, siinäkin Hän avasi pelastuksen kaikille.
Se kaikki oli osa suunnitelmaa. Jumalan ohjelmaa.
Jerusalemissa Jeesus torjuttiin ja ristiinnaulittiin.
Mutta Hän nousi kuolleista: hankki meille hengellisen pelastuksen.
Hengellisen lunastuksen. Nyt Jumalan valtakunta edellyttää kolmea asiaa.
Sattuipa niin, että R. T. Kendall sai valmiiksi hiljattain opetussarjansa -
"Usko, toivo ja rakkaus." Näitä kolmea asiaa Jumalan valtakunta edellyttää.
Ensinnäkin usko. Mitä se on? Näkymättömän näkemistä.
Vaellamme uskossa, emme näkemisessä.
Toiseksi toivo. Toivossa on hienoa se, -
että voimme sanoa: "On muutakin kuin tämä. On jotain enemmän.
Kaikki ei pääty näin. Kiitos Jumalalle siitä."
Näemme nykypäivänä maailmassa tosi paljon pahuutta.
Yksi sellainen asia on orjuus. Puhumme siitä vielä myöhemmin.
On pahuutta ja kaikenlaisia asioita.
Olemme kutsutut olemaan Jeesuksen todistajia. Mutta tiedämme, -
että tulee päivä, joka on toivomme: Jeesuksen siunattu ilmestys.
Hän palaa takaisin maan päälle. Silloin Hän ei ratsasta aasilla.
Hän tulee taivaan kirkkaudessa. Hän tuo taivaan maan päälle.
Jumalan asumus on oleva ihmisten keskellä. Kaikki tehdään uudeksi.
Uusi testamentti ei opeta, että otamme hatkat täältä -
ja jätämme maailman mätänemään, antikristus ja muut. Maailman tuho. Ei!
Jumala luo, tekee sen uudeksi. Kaikki uudistetaan. Niin sanoo Raamattu.
Kaikki asetetaan ennalleen. Niin sanoo Raamattu. Pietari sanoo myös:
Uudet taivaat ja uusi maa.
Mutta sillä välin, miten elämme? Rakkaus.
Se on valtakunnan henki. Rakkaus.
Jumala on Suuri Rakastaja. Mitä on rakkaus?
On monia määritelmiä. Omani: "Rakkaus asettaa sinut edelleni, -
maksoipa se minulle mitä tahansa."
Selvin kuvaus rakkaudesta on Kristus, joka kuoli ristillä.
"Asetan sinun tarpeesi etusijalle.
Maksoipa se minulle mitä tahansa. Vaikka se veisi kaiken, annan sen.
Vaikka joutuisin antamaan henkeni, annan sen. Teen sen, -
koska rakastan sinua.
Kerron tarinan. Olen kertonut sen ennenkin. Yksi havaintoesimerkkejäni.
Yhtenä päivänä mummo kutsuu sinut käymään teellä.
Sinua ei huvittaisi. Hän on kiva mutta vähän hassu. Haisee koimyrkyltä.
Asuu könkkätien päässä kukkulalla.
Mutta hänellä on valtava lukaali. Hieman ränsistynyt.
Katto vuotaa. Tapetit irtoilevat.
Mummo pyytää istumaan. Tuo teetä ja herkullisia leivoksia.
Sanoo: "Pyysin sinut tänne, koska minulla on hyviä uutisia.
Kun kuolen, saat kaiken tämän."
"Mitä? Saanko tämän?" - "Saat. Jätän sen sinulle.
Testamenttaan sen sinulle. Perit tämän kaiken."
Otat mukavan asennon isoäidin sohvalla.
Sanot: "Pitäisikö meidän korjata katto?
Pidetään puutarhatalkoot."
Kun tietää perivänsä sen, alkaa nähdä sen eri tavalla.
Jumala sanoo: "Katsokaa maailmaa. Tämä ei ole paikka, josta pakenette.
Tämä paikka muuttuu, kun Jeesus palaa.
Tulette perimään sen. Siispä alkakaa jo nyt vaikuttaa siihen."
Vaikuta tänään siihen, minkä perit huomenna.
Mitä enemmän vaikutat siihen, sitä enemmän perit.
Se on Jumalan valtakunta. Usko, toivo ja rakkaus.
Ensimmäisenä tulee suhde. Jos elämme suhteessa Jeesuksen kanssa,
Hän ei ole yksityinen eikä suljettujen ovien takana -
seurakunnan tai kodin salamyhkäisyydessä.
Se heijastuu kauttasi.
Rakkaus katsoo aina ulos. Kun rakastamme Jumalaa kaikestamme, -
alamme väistämättä rakastaa lähimmäistä kuin itseämme.
Meidät on ensinnäkin kutsuttu suhteeseen. Toiseksi vaikuttamaan.
Sitä tarkoittaa Jumalan kuva. Hän loi miehen ja naisen Jumalan kuvaksi.
"Olkaa hedelmälliset. Lisääntykää. Täyttäkää maa ja vallitkaa sitä.
Niin että koko maailma on täynnä kunniaani. Minua rakastavia ihmisiä."
Siksi olet tällä planeetalla.
Kuten viimeksi kuulimme, työpaikkasi on paikka, -
johon Jumala on asettanut sinut palvelemaan Häntä kutsumuksellasi.
Siitä lähtökohdasta meidät on kutsuttu olemaan muutosagentteja.
Vaikutuksesi osoittaa valtakuntaa. Osoittaa, että se on totta.
Että se toimii. Olet muutosagentti. Osa Jumalan suunnitelmaa -
maailman, universumin pelastamiseksi.
Miten me muutamme maailmaa?
Näyttämällä, miten suhteet kirkastavat Jumalaa.
Miten suhtaudumme muihin.
Mitä on rakkaus? Rakkaus on -
muiden ihmisten asettamista etusijalle, maksoi itselle mitä maksoi.
Se on jumalallista rakkautta. Tämä vallankumous on jo alkanut.
Luimme siitä viime viikolla.
Palataan hetkeksi Efesolaiskirjeen lukuun 6 -
kohtaan, jossa olimme. Luvun 9 loppu.
"Ja te isännät, tehkää samoin heille, jättäkää pois uhkaileminen, -
sillä tiedättehän, että sekä heidän että teidän Herranne on taivaissa -
ja ettei hän katso henkilöön." Jae 10 jatkaa.
Palaamme tähän myöhemmin. Pidän siitä toisen opetussarjan.
Se puhuu siitä, miten vastustamme henkivaltoja ja voimia maailmassa.
Siihen Paavali jatkaa.
Mutta sitä ennen haluan näyttää, että hän jo esitteli tämän aiheen, -
valtojen ja voimien vastustamisen, esittelemällä, miten hän suhtautui -
orjuuden instituutioon.
Sitä ei näe välittömästi.
Kun selvitin, mitä sanotaan orjista, isännistä ja miten tulisi käyttäytyä, -
teemaa "Elämä Hengessä työpaikalla" varten, -
viittasin jo tähän.
Paavali kuvaili orjuutta: "Te kristityt palvelijat, orjat, -
käyttäytykää näin isäntiänne kohtaan.
Rakastakaa, palvelkaa ja totelkaa heitä niin kuin palvelisitte Jeesusta.
Ja te isännät, tehkää te samoin heille." Olisimme ehkä odottaneet, -
että Paavali olisi sanonut: "Te isännät, kuinka kehtaatte omistaa -
Jumalan kuvaksi luotuja ihmisiä?
Päästäkää heidät vapaaksi. Tehkää vallankumous.
Lakkautamme orjuuden tämän sukupolven aikana."
Se jää yhä kysymysmerkiksi.
Näemme pian, että orjuus aikanaan lakkautettiin, ainakin hetkeksi.
Orjuuden lakkauttajat olivat kristittyjä.
William Wilberforcen elämän ehtoopuolella vuonna 1838 -
orjuus lopulta lakkautettiin Brittiläisessä imperiumissa.
Siihen aikaan ihmisistä kuudesosa kuului Brittiläiseen imperiumiin.
Vuosisadan lopussa jo neljäsosa. Se oli huomattava läpimurto.
Jo alkuseurakunnassa yhä useampi opettaja alkoi vastustaa orjuutta.
Augustinus 400-luvulla. Suuria varhaisia kirkkoisiä, -
jonka ajatuksiin ymmärryksemme iso osa perustuu. Suuri teologi.
Hän oli Jumalan kuvan teologi.
Auttoi ymmärtämään, mitä on olla luotu Jumalan kuvaksi.
Hän pohti teologina syntiä. Selitti, että olemme kaikki langenneet -
ja Jumalan kirkkautta vailla.
Augustinus sanoi: "Orjuus on synnillisen ihmiskäytöksen hedelmä."
Se oli suuri ilmestys silloin.
Historian suuret opettajat ovat julistaneet näitä asioita -
aina 1800-luvulle, jolloin orjuus lakkautettiin -
kveekarien ja muiden evankelikaalien ja erityisesti Wilberforcen ansiosta.
28-vuotiaana hän sanoi: "Jumala on antanut minulle kaksi tehtävää.
Ensinnäkin orjuuden lakkautus ja toiseksi moraalin uudistaminen."
He olivat valmiit puolustamaan uskomuksiaan.
Ei vain evankelioida ja sitten levätä laakereillaan.
He pohtivat: "Mitä evankeliumi sanoo? Evankeliumilla on seurauksia."
Paavali puhui orjille: "Olkaa kuuliaiset isännille -
ja palvelkaa heitä kuin palvelisitte Jumalaa. Ja te isännät, -
teillä on Herra taivaassa. Olkaa ystävällisiä orjillenne."
Uudessa testamentissa, Kirjeessä Filemonille, on hieno kertomus siitä, -
miten orja Onesimus oli karannut isännältään Filemonilta.
Onesimus tuli Paavalin luo ja löysi Kristuksen.
Paavali kirjoitti Filemonille kirjeen. Se löytyy Raamatusta.
"Filemon, olet minulle velkaa henkesi.
Pyydän sinua tekemään jotain. En käske sinua.
Jos Onesimus on sinulle jotain velkaa, minä maksan sen sinulle."
Voisi luulla hänen sanovan: "Herää ja ota järki käteen, sinä epähengellinen.
Orjuus on väärin. Päästä hänet heti vapaaksi."
Paavali melkein sanoo niin, mutta ei sano.
Hän sanoo jotain vielä musertavampaa.
Jotain, mikä on vielä tuhoisampaa orjuuden kannalta.
Hän sanoo Filemonille: "Ota hänet vastaan veljenä ja sillä selvä."
Kukaan ei puhu orjan omistajalle niin.
Kukaan ei aiheuta -
jotain, mikä on niin vahingollista orjuudelle, -
ellei hän ole uudestisyntynyt uskova.
Paavali tekee juuri niin. Hän murskaa orjuuden -
suhteen kautta.
Ja niin käy. Voimme tehdä lopun kaikesta pahuudesta suhteen kautta.
Ajatelkaa hetken tätä porukkaa täällä.
Suhteet, joita teillä on. Voitte kutsua niitä yhteyksiksi.
Käytte joka päivä paikoissa, jonne minä en voisi mennä.
Minä olen vain yksi henkilö. Teitä on monia. Ja en voi olla toimistossanne.
Puhutaanpa vaikka läsnäolijoista ja muista verkostossamme.
Meillä on ihmisiä, jotka työskentelevät hovissa, parlamentissa, -
aikamme isoissa muotitaloissa ja suuryrityksissä.
Sinulla voi olla pieni tehtävä isossa firmassa, mutta olet suuri henkilö -
Jumalan silmissä. Hän vei sinut sinne. Miten toimit ihmissuhteissa...
Palvelustyttökin voi puhua Syyrian kuninkaalle: "Käytä nyt järkeä."
Ei väliä, kuka olet. Ihmissuhteissasi, kun rakastat niin kuin Jeesus rakasti, -
ja kehität suhteita, joissa Jumala näkyy, -
paitsi että puhut toisesta maailmasta, tuot esiin toista maailmaa -
ja tuot toista maailmaa tänne.
Vuonna 2015 astui voimaan uusi nykyaikaisen orjuuden laki.
Sen pykäliä ollaan toimeenpanemassa yhä laajemmin.
Meidän pitää ymmärtää, että se on aikamme yhteiskunnallinen ongelma.
Sinun tehtäväsi voi olla taistelu aborttia tai muuta vääryyttä vastaan.
Mikä tahansa, missä haluat vaikuttaa ihmisten elämään.
Se voi olla jokin valtaisa asia.
Voit olla nykyajan Wilberforce: "Jumala on kutsunut minut -
muuttamaan maamme moraalin."
Jumala on kutsunut meistä jokaisen tuomaan muutoksen paikallemme -
tuomalla Jumalan näkyviin.
Paavali kirjoittaa Filemonille, -
jae 15: -
"Sillä ehkäpä hän sentähden joutui eroamaan sinusta ajaksi..."
Filemon jae 15.
"Sillä ehkäpä [Onesimus] sentähden joutui eroamaan sinusta ajaksi..."
Joutui eroamaan. Hän karkasi. Hän erosi hetkeksi...
"...että saisit hänet takaisin iäksi".
Iäksi.
Ikuisesti. Sitä se tarkoittaa.
Tämä suhde ei pääty kuolemaan, -
koska meillä on ikuinen elämä.
Jae 16: "ei enää orjana, vaan orjaa enempänä: rakkaana veljenä".
Kristillinen veljeys, rakkaus ja armeliaisuus tuhoavat orjuuden juuret.
Ja ne tuhoavat myös kaiken muun pahuuden. Kun ajattelemme sitä, -
kaikki, mikä on pahaa yhteiskunnassamme, -
juontaa juurensa ihmisten riistoon, -
ahneuteen -
tai jonkinlaiseen valtaan, -
jota joku käyttää toisen yli.
Voi vain seistä ristin juurella -
ja tunnustaa, että vain siellä on sovitus -
ja kuolema itsekeskeiselle lihalliselle elämälle.
Miltä tämä näyttäisi tänä päivänä?
Mitä kotonasi ja perheessäsi tapahtuu? Ongelmat, joita kohtaat.
Mikä muuttuisi, jos rakastaisit Jeesuksen rakkaudella?
Mitä ikinä se meille maksaakin. Emme halua tehdä sitä.
"Rakastan sinua, jos sinä rakastat minua. Jos ensin rakastat minua."
Odotamme, että muut tekevät ensin, ennen kuin me teemme heille.
Minä ensin.
Se on tämän ajan henki.
Jumala sanoo: "Ei. Arvosta jokaista ihmistä Jumalan kuvan kantajana."
Jos voisin tuoda yhden vallankumouksen Britanniaan, -
se olisi ihmisen näkeminen jälleen Jumalan kuvana.
Et enää olisi sekulaari, humanisti.
Et enää olisi uskosta osaton etkä uskonnollinen.
Rakastaisit Jeesusta. Se olisi loogista, jos ymmärtää Jumalan kuvan.
Vain Jeesus tuli pelastamaan meidät, tekemään meistä taas Jumalan kuvia.
Kun ymmärrämme Jumalan kuvan, arvostamme kaikkea elämää.
Arvostamme köyhiä, joita on tuhansittain -
pakenemassa Syyrian sotaa.
Emme kohtelisi heitä kuin karjaa emmekä sulkisi heitä viidakkoon.
Ottaisimme heidät koteihimme Jeesuksen rakkaudella.
Tehty Jumalan kuvaksi, aamen?
Emme kohtelisi ihmisiä orjina.
Orjina tarpeillemme ja himoillemme.
Orjina urillemme ja tyydytyksellemme.
Palvelisimme Jumalan kuvaa muissa.
Haluan teoillani, että Jumala tulee enemmän näkyviin sinussa.
Siitä kristillisessä yhteydessä on kyse.
Elämme kuvan kantajien maailmassa.
Langennut, rikkinäinen, eksynyt, erossa Jumalasta.
Tarvitsee sovitusta, pelastusta ja korjaamista.
Mutta sitä varten me olemme täällä.
Jumala, suo sukupolvellemme evankelikaalinen herätys, -
jossa evankeliumia julistetaan yhteiskunnan perustana -
ja sen lisäksi -
evankeliumin seuraukset tuodaan näkyviin täysimääräisesti -
yhteiskunnan joka osa-alueella. Aamen ja aamen.
Päätän kertomukseen miehestä, joka palveli niin voimallisesti -
sukupolvensa aikana -
että kun hän kuoli, hautajaisiin tulleita ihmisiä -
Lontoon asukaslukuun verrattuna -
oli lukumäärältään yhtä paljon suhteellisesti -
kuin prinsessa Dianan hautajaisissa.
Charles Haddon Spurgeon.
Vuonna 1883, 50 vuotta orjuuden lakkautuksesta, -
hän saarnasi voimallisen sanoman seurakuntansa saarnapöntöstä -
Metropolitan Tabernaclessa.
Saarnan otsikko oli "Paras sotahuuto".
Hän puhui raamatunkohdasta 4. Moos. 23:21.
Se kertoo siitä, kun Bileam ja Baalak yrittivät kirota Jumalan kansan.
Mutta siunauksen sanat virtasivat tuon väärän profeetan suusta.
Totuuden sanat. Näin sanottiin Jumalan kansasta: -
"Herra, hänen Jumalansa, on hänen kanssansa, -
riemuhuuto kuninkaalle kaikuu siellä."
Spurgeon otti esiin sen, että tulee vielä aika, jolloin Jumalan läsnäolo -
Hänen seurakunnassaan tulee esiin niin äänekkäästi ja rajusti -
ja pahuudelle tuhoisasti kuin leijona, joka hyökkää saaliinsa kimppuun.
Spurgeon sanoo: "Kun Jumala on kansansa kanssa, -
Hän antaa heille voiman, joka on tuhoava.
Älkää pelätkö. Tässä raamatunpaikka: kansa nousee kuin naarasleijona, -
kohoaa kuin nuori leijona elämänsä parhaassa voimassa.
Ei se paneudu levolle, -
ennenkuin on saalista syönyt ja juonut surmattujen verta.
Jumala on antanut seurakunnalle, kun Hän on mukana, tuhoisan voiman -
hengellistä pahuutta vastaan."
Paavalihan jatkaa siihen seuraavaksi. Puhuu hengellisestä sodankäynnistä.
Olemme tämän taitekohdassa.
Spurgeon jatkaa: "Terve seurakunta tappaa eksytyksen -
ja repii pahuuden kappaleiksi."
Hän päättelee: "Vielä äskettäin [50 vuotta aiemmin] -
maamme salli orjuuden siirtomaissamme.
Filantroopit päättivät tuhota orjuuden. Mutta milloin se lakkautettiin?
Kun Wilberforce nosti Jumalan seurakunnan -
ja Jumalan seurakunta ryhtyi taistelemaan, -
se repi tuon pahuuden kappaleiksi.
Minua on huvittanut, mitä Wilberforce sanoi vapautuslain tultua voimaan.
Kun kaikki oli ohi, hän sanoi iloisesti ystävälleen: -
'Onko jotain muuta, mitä voisimme lakkauttaa?'
Se oli leikkiä, mutta se osoittaa, mikä oli Jumalan seurakunnan henki.
Se elää taistelussa ja voitossa.
Sen tehtävä on tuhota kaikki, mikä on huonoa maassa."
Taistelun sanoja.
Ja niin olemme osa tätä suurta vallankumousta.
Rakkauden vallankumousta, -
jossa annamme Pyhän Hengen vallata elämämme kokonaan.
Ymmärrämme, että olemme Jumalan valtakunnassa.
Elämme sitä uskossa, toivossa odotamme sitä -
ja elämme sen tulevaa ilmituloa varten, emme tätä maailmaa varten.
Täällä me elämme rakkaudessa tuodaksemme muutoksia, -
jotka toivottavat tervetulleeksi Jeesuksen paluun ja olemme osa -
tulevaa valtakuntaa Jumalan kunniaksi. Anna Jeesukselle aplodit.
Suomennos: Marianne Tenetz